《赠友》
明代·杨训文

与子分携后，星霜二十年。
重逢惊老大，惜别更留连。
花落春江雨，鹃啼绿树烟。
幽怀浩难写，愁堕酒尊前。

作者简介：（?—1372）元明间四川潼川人，字克明。元末为淮海书院山长。世乱，遂居江都。吴元年朱元璋征为起居注。洪武四年官礼部尚书，寻改户部。五年出为河南参政。学行政事为时所称。旋卒于任。